OŠ JABUKOVAC

JABUKOVAC 34

44250 PETRINJA

**KRITERIJI ZA OCIJENJIVANJE UČENIČKIH**

**POSTIGNUĆA U RAZREDNOJ NASTAVI**

**HRVATSKI JEZIK**

|  |  |
| --- | --- |
| OCJENA | **Odličan (5)** |
| JEZIK | * s potpunim razumijevanjem usvaja jezične sadržaje, s lakoćom usvaja pravopisna pravila, usvojeno znanje pravilno i točno primjenjuje u usmenom i pisanom izražavanju |
| KNJIŽEVNOST | * prepoznaje i imenuje vrstu književnog djela, ističe se aktivnim sudjelovanjem u interpretaciji novih književnih tekstova izražavajući svoje osjećaje i raspoloženje |
| LEKTIRA | * izvrsno interpretira i analizira lektirna djela, ističe se u otkrivanju poruka i   karakterizaciji likova |
| JEZIČNO  IZRAŽAVANJE | * čita tečno i izražajno, intonacijski oblikuje izgovornu cjelinu, razumije u   potpunosti pročitano, s lakoćom i vrlo uspješno samostalno priča, prepričava i opisuje, stvaralački pisani radovi ističu se kreativnošću i maštovitošću, piše uredno, čitljivim rukopisom, pravopisno i gramatički točno |
| MEDIJSKA  KULTURA | * s lakoćom usvaja ključne pojmove iz medijske kulture te ih primjereno   povezuje na konkretnim primjerima |
| DOMAĆA  ZADAĆA | - domaće zadaće piše redovito, izrazito uredno i točno |

|  |  |
| --- | --- |
| OCJENA | **Vrlo dobar (4)** |
| JEZIK | * s razumijevanjem i skoro u potpunosti usvaja jezične sadržaje, usvaja pravopisna pravila bez poteškoća, usvojeno znanje najčešće pravilno primjenjuje u usmenom i pisanom izražavanju |
| KNJIŽEVNOST | * usvaja književnoteorijske pojmove i prepoznaje ih u tekstu, sudjeluje u interpretaciji književnih tekstova |
| LEKTIRA | * čita propisanu lektiru, sudjeluje u interpretaciji i analizi lektirnog djela, ponekad izostaje sigurnost u iznošenju zaključaka |
| JEZIČNO  IZRAŽAVANJE | * čita tečno i izražajno, s rijetkim pogreškama, razumije pročitano,samostalno priča, prepričava i opisuje, uspješno piše po diktatu, stvaralački pisani radovi tematski korektni, piše uredno, čitljivim rukopisom, pravopisno i gramatički uglavnom točno |
| MEDIJSKA  KULTURA | * uspješno usvaja sadržaje iz medijske kulture |
| DOMAĆA  ZADAĆA | - domaće zadaće piše redovito, izrazito uredno i pretežno točno |

|  |  |
| --- | --- |
| OCJENA | **Dobar (3)** |
| JEZIK | * usvaja jezične sadržaje bez većih poteškoća ali s dozom nesigurnosti, usvaja pravopisna pravila ali ih ne primjenjuje uvijek u pisanom izražavanju |
| KNJIŽEVNOST | * prepoznaje i imenuje samo neke vrste književnih djela, u interpretaciju književnih tekstova rijetko se uključuje |
| LEKTIRA | * čita redovito lektiru, ali često površno, bez udubljavanja, u interpretaciju se uključuje na poticaj,teško izražava svoje mišljenje, osjećaje i doživljaje |
| JEZIČNO  IZRAŽAVANJE | * čita prosječnom brzinom, zastajkuje u iščitavanju duljih riječi, netočno pročitane riječi ne ispravlja, pročitano djelomično razumije, u stvaralačkom pisanom izražavanju obraća pozornost na sadržaj ali često stilski i sadržajno griješi u formiranju rečenice, česte su gramatičke i pravopisne pogreške, rukopis nedovoljno čitak i prilično neuredan |
| MEDIJSKA  KULTURA | * interes za medijsku kulturu povremen i slabo izražen, djelomično usvaja ključne pojmove, uključuje se tek uz poticaj |
| DOMAĆA  ZADAĆA | - domaće zadaće piše redovito, ali ne uvijek točno i temeljito |

|  |  |
| --- | --- |
| OCJENA | **Dovoljan (2)** |
| JEZIK | * djelomično usvaja jezične sadržaje i pravopisne sadržaje koje kroz dopunski rad treba više puta ponavljati, naučene jezične i pravopisne sadržaje rijetko primjenjuje u pisanom izražavanju |
| KNJIŽEVNOST | * nesiguran u prepoznavanju i imenovanju književnih vrsta, teško usvaja književnoteorijske pojmove i otežano ih prepoznaje na tekstu, u analizi književnih djela povremeno sudjeluje |
| LEKTIRA | * čita zadana lektirna djela, ali uglavnom površno, bez razumijevanja, nesigurno rješava zadatke vezane za lektirno djelo |
| JEZIČNO  IZRAŽAVANJE | * čita veoma sporo, teško ili pogrešno iščitava većinu riječi, ne poštuje interpukcijske znakove, u maloj mjeri razumije pročitano, usmeno se otežano izražava, govorne poruke oblikuje uz pomoć, veoma se teško pismeno izražava, loše formira rečenice stilski i sadržajno, česte su pravopisne i gramatičke pogreške |
| MEDIJSKA  KULTURA | * interes za medijsku kulturu veoma slabo izražen, u rad se uključuje uz učiteljevu pomoć |
| DOMAĆA  ZADAĆA | * ponekad zaboravlja napisati domaću zadaću, zadaće su često površne i   netočne |

|  |  |
| --- | --- |
| OCJENA | **Nedovoljan (1)** |
| JEZIK | * jezične sadržaje učenik nije usvojio u dovoljnoj mjeri, ne primjenjuje većinu pravopisnih pravila, nema predznanja pa teško prati nastavu |
| KNJIŽEVNOST | * ne prepoznaje i ne imenuje većinu književnih vrsta, ne usvaja književnoteorijske pojmove |
| LEKTIRA | * većinu lektirnih djela ne čita ili ih čita površno, nikad se ne uključuje u interpretaciju lektirnih djela |
| JEZIČNO  IZRAŽAVANJE | * čita izrazito sporo, slovkajući, ne razumije pročitano, veoma se teško usmeno izražava, ima vrlo oskudan rječnik, ne sudjeluje u pričanju, netočno piše po diktatu, pisani izraz nije primjeren dobi, često se ne pridržava zadane teme, teško formira ili uopće ne formira rečenice |
| MEDIJSKA  KULTURA | * izrazito teško usvaja gradivo |
| DOMAĆA  ZADAĆA | * ne piše redovito domaće zadaće, zadaće su površne, ćesto netočne i neuredne |

**MATEMATIKA**

|  |  |
| --- | --- |
| **Odličan (5)** | - u potpunosti usvojio sve sadržaje, točno, brzo i temeljito rješava i povezuje,  zahtjevnije zadatke rješava samostalno primjenjujući sva znanja, zadaće su  redovite, točno napisane, uvijek aktivan na satu |
| **Vrlo dobar (4)** | **-** u većoj mjeri usvojeni sadržaji, samostalno i točno rješava zadatke dok uz  pomoć učitelja postavlja i računa zahtjevnije problemske situacije, često  aktivan na satu, zadaće redovite i točne |
| **Dobar (3)** | - djelomično usvojeni sadržaji, zadatke rješava sporo, griješi te ih uz učiteljevu pomoć ispravlja, zadaće uglavnom redovite, ali ponekad netočne, potreban poticaj u radu |
| **Dovoljan (2)** | **-** nepotpuno, površno i sa pogreškama usvojeni sadržaji, sporo rješava,  griješi, ali uz pomoć učitelja uspijeva riješiti, izrazito nesiguran u primjeni znanja, zadaće neredovite i netočne, učenik je nezainteresiran i neaktivan |
| **Nedovoljan (1)** | - nastavni sadržaji nisu usvojeni, znanje je manjkavo pa nije primjenjivo, učenik zadatke ne može riješiti ni uz pomoć učitelja, zadaće su netočne i neredovite, nezainteresiran za rad |

**PRIRODA I DRUŠTVO**

|  |  |
| --- | --- |
| **Odličan (5)** | - učenik u potpunosti usvojio sadržaje, lako i brzo usvaja znanja o bitnim  pojavama i procesima u prirodi, temeljito i točno promatra i opisuje, praktično primjenjuje stečena znanja u svakodnevnom životu, pokazuje izrazit interes za predmet, samostalno proširuje i produbljuje znanje, aktivan u svim nastavnim situacijama, uporan, spreman pomoći drugima |
| **Vrlo dobar (4)** | **-** bez većih teškoća usvaja znanja o pojavama i procesima u prirodi, primjenjuje znanje brzo, točno bez pomoći učitelja, samostalno prikuplja podatke iz različitih izvora, uglavnom točno promatra i opisuje, brine o kvaliteti svog uratka, pokazuje interes za predmet, često se javlja na satu, svjesno i redovito izvršava zadatke |
| **Dobar (3)** | - uglavnom reproducira temeljne pojmove, razumije gradivo, ali ga ne zna primijeniti niti obrazložiti primjerima, primjenjuje znanje na jednostavnim primjerima uz učiteljevu pomoć i vođenje, teže se snalazi u promatranju i opisivanju, pokazuje osrednji interes za predmet, aktivnost i zalaganje učenika varira |
| **Dovoljan (2)** | **-** otežano usvaja gradivo, u manjoj mjeri razumije sadržaje, a obrazlaže ih samo uz pomoć, znanje primjenjuje slabo i nesigurno, zadaće neredovite, neuredne i često netočne, potrebno redovito poticati na aktivnost u svim oblicima rada, nije samostalan u radu |
| **Nedovoljan (1)** | - izrazito teško usvaja gradivo, zadatke ne rješava ni uz pomoć učitelja, nezainteresiran na satu, zadaće površne, neuredne, neredovite i netočne |

**LIKOVNA KULTURA**

|  |  |
| --- | --- |
| **Odličan(5)** | - lako i točno vizualno opaža, u potpunosti razumije likovni jezik, kreativno primjenjuje usvojene vještine u rješavanju likovnog problema, samostalan i ustrajan u radu, pokazuje interes i sklonost za likovno izražavanje |
| **Vrlo dobar (4)** | - dobro vizualno opaža, razlikuje i rješava likovne probleme, vješto se izražava svim tehničkim sredstvima i likovnim tehnikama, samostalan, ali mu nedostaje kreativnosti u radu, primjenjuje znanje točno i bez pomoći učitelja, temeljit pri dovršavanju radova |
| **Dobar (3)** | - povremeno teže vizualno opaža i razlikuje likovne probleme, likovni jezik usvaja u manjoj mjeri, nesiguran u izražavanju pojedinih likovnih tehnika, često nesamostalan i ne dovršava radove, u radu mu je ponekad potrebna podrška, znanje primjenjuje na jednostavnim primjerima, interes i aktivnost varira |

**GLAZBENA KULTURA**

|  |  |
| --- | --- |
| **Odličan(5)** | - samostalno, izražajno i točno pjeva te jasno izgovara tekst obrađenih pjesama, slušno razlikuje pjesme različitog tempa i dinamike, lako i točno izvodi melodijsko ritamske cjeline glasom i udaraljkama, zainteresiran za glazbene aktivnosti |
| **Vrlo dobar (4)** | - sigurno i izražajno pjeva većinu obrađenih pjesmica, posjeduje vrlo razvijeno glazbeno pamćenje, slušno razlikuje većinu pjesama različitog tempa i dinamike, bez učiteljeve pomoći točno i umjereno brzo razlikuje ritam i dobe obrađenih pjesama i brojalica,razvijen interes za glazbeno izražavanje, u radu samostalan i temeljit |
| **Dobar (3)** | -donekle samostalno točno pjeva i izgovara tekst obrađenih pjesama, slabije je razvijeno glazbeno pamćenje, djelomično slušno razlikuje pjesme različitog tempa i dinamike, pokazuje samo osrednji interes za glazbene aktivnosti, donekle samostalno i polako uspijeva razlikovati ritam i dobe obrađenih pjesama i brojalica |

**TJELESNA I ZDRAVSTVENA KULTURA**

|  |  |
| --- | --- |
| **Odličan(5)** | - programski sadržaji usvojeni u potpunosti, učenik nema nikakvih poteškoća u svladavanju motoričkih zadataka, a tehnička izvedba je izuzetna,motoričko znanje primjenjuje u svim situacijama, na pravilan način, učenik je izuzetno pedantan, savjestan i precizan, brine o kvaliteti svog rada, zadatke izvršava s oduševljenjem i preuzima odgovornost za napredovanje u osobnom razvoju |
| **Vrlo dobar (4)** | -programski sadržaji usvojeni gotovo u potpunosti, učenik nema poteškoća u svladavanju motoričkih zadataka, a tehnička izvedba nije na očekivanoj razini,motoričko znanje primjenjuje uz male korekcije, učenik izvršava zadatke koji ne prelaze njegove mogućnosti,traži pomoć kada mu je potrebna, rado ispunjava zadatke, sluša pažljivo i surađuje u radu |
| **Dobar (3)** | - programski sadržaji usvojeni većim dijelom, učenik s poteškoćama svladava motoričke zadatke, a tehnička izvedba mu je površna, nesigurna, te mu je potrebna pomoć u izvedbi, primjena znanja teško izvediva, učenik nema dovoljno strpljenja, zaostaje za drugima |